## Pravilnik o Očevidniku uporabnih dozvola kojima su utvrđeni objedinjeni uvjeti zaštite okoliša i rješenja o objedinjenim uvjetima zaštite okoliša za postojeća postrojenja

### NN 113/2008 (3.10.2008.), Pravilnik o Očevidniku uporabnih dozvola kojima su utvrđeni objedinjeni uvjeti zaštite okoliša i rješenja o objedinjenim uvjetima zaštite okoliša za postojeća postrojenja

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**3296**

Na temelju članka 96. stavka 2. Zakona o zaštiti okoliša (»Narodne novine«, broj
110/07), ministrica zaštite okoliša, prostornog uređenja i graditeljstva donosi

## PRAVILNIK

### O OČEVIDNIKU UPORABNIH DOZVOLA KOJIMA SU UTVRĐENI OBJEDINJENI UVJETI ZAŠTITE OKOLIŠA I RJEŠENJA O OBJEDINJENIM UVJETIMA ZAŠTITE OKOLIŠA ZA POSTOJEĆA POSTROJENJA

Članak 1.

Ovim Pravilnikom se propisuje sadržaj i način vođenja Očevidnika uporabnih
dozvola kojima su utvrđeni objedinjeni uvjeti zaštite okoliša i rješenja o
objedinjenim uvjetima zaštite okoliša za postojeća postrojenja (u daljnjem
tekstu: Očevidnik), te način i rokovi dostave podataka u Očevidnik.

*Sadržaj i način vođenja Očevidnika*
Članak 2.

(1) Očevidnik je središnji izvor informacija u Republici Hrvatskoj o izdanim
uporabnim dozvolama kojima su utvrđeni objedinjeni uvjeti zaštite okoliša i
rješenjima o objedinjenim uvjetima zaštite okoliša za postojeća postrojenja.
(2) Očevidnik sadrži:
1. na naslovnoj stranici:
– grb Republike Hrvatske, ispod graba riječi »Republika Hrvatska« i naziv tijela
koje vodi Očevidnik,
– puni naziv Očevidnika na sredini stranice;
2. na prvoj stranici:
– popis tvrtki za koje su dostavljeni podaci, koji sadrži redni broj upisa (koji
je istodobno i broj stranice upisa podataka o izdanoj uporabnoj dozvoli kojom su
utvrđeni objedinjeni uvjeti zaštite okoliša za pojedino postrojenje odnosno o
rješenju o objedinjenim uvjetima zaštite okoliša za pojedino postrojenje),
tvrtku, sjedište i matični broj, te brojčanu oznaku djelatnosti – NKD podrazred
i broj postrojenja tvrtke, prema lokacijama, za koja su utvrđeni objedinjeni
uvjeti zaštite okoliša;
3. na svakoj sljedećoj stranici:
– podatke sukladno obrascu koji je propisan u Prilogu I. ovoga Pravilnika.

Članak 3.

(1) Podaci se u Očevidnik upisuju na temelju akata Ministarstva:
– Uporabne dozvole kojom su utvrđeni objedinjeni uvjeti zaštite okoliša za
pojedino postrojenje tvrtke,
– rješenja o objedinjenim uvjetima zaštite okoliša za postojeće postrojenje
tvrtke,
– drugih rješenja, koja se donose za postrojenje tvrtke u vezi s objedinjenim
uvjetima zaštite okoliša.
(2) Podaci u Očevidnik se upisuju kronološkim redom kako su akti za pojedino
postrojenje tvrtke dostavljeni Agenciji radi upisa podataka u Očevidnik.
(3) Agencija je dužna upis podataka u Očevidnik obaviti u roku od 30 dana od
dana zaprimanja odgovarajućeg akta Ministarstva.
(4) Akti iz stavka 1. ovoga članka prileže Očevidniku a čuvaju se na sljedeći
način:
1. Akti dostavljeni u pisanom obliku na papiru čuvaju se u omotu spisa pod kojim
je akt zaprimljen za pojedino postrojenje, sukladno propisima kojima je uređeno
uredsko poslovanje;
2. Akti zaprimljeni elektroničkim ispisom odnosno kao elektronička isprava
čuvaju se sukladno posebnom propisu kojim je uređeno čuvanje elektroničkih
isprava i elektroničkih isprava s ograničenom uporabom sadržaja kada se na
elektroničkoj ispravi nalaze podaci koji se smatraju tajnom a predmet su
posebnog postupanja u skladu sa zakonima i drugim propisima kojima se uređuje
postupanje s tajnim podacima.
(5) Podaci dostavljeni radi upisa u Očevidnik čuvaju se trajno.

Članak 4.

(1) Podaci se u Očevidnik upisuju unosom podataka sukladno obrascu iz Priloga I.
ovoga Pravilnika, na posebnoj stranici Očevidnika za svaku tvrtku i njezino
postrojenje, označenoj brojem, kronološkim redom kako su akti temeljem kojih se
upis obavlja dostavljeni Agenciji, na način da se posebno vode podaci za svako
postrojenje tvrtke na njegovoj lokaciji.
(2) Očevidnik se vodi na način da se koristi elektronička programska oprema
(aplikacija) koja omogućava mrežni unos, obradu i prikaz podataka pohranjenih u
Očevidniku.
(3) Informatičkim sustavom mora se osigurati stvaranje sigurnosnih kopija
Očevidnika.

Članak 5.

(1) Elektronička programska oprema koja se koristi za vođenje Očevidnika putem
interneta omogućava pristup Očevidniku uporabom korisničkog imena i zaporke koje
dodjeljuje Agencija osobama koje su svojim poslovima, ovlaštenjima i službom
neposredno vezane za korištenje podataka iz Očevidnika.
(2) Uvid u podatke iz Očevidnika može se ograničiti prema opsegu koji
zahtijevaju interesi opće sigurnosti i obrane Države, odnosno zaštite osobnih
podataka i podataka koji predstavljaju poslovnu tajnu, a koji je određen
posebnim propisima.

Članak 6.

(1) Očevidnik je javan.
(2) Agencija je dužna pravnim i fizičkim osobama te mjerodavnim tijelima, na
pisani zahtjev, izdati izvadak, odnosno ispis iz Očevidnika.

Članak 7.

Prilog I. čini sastavni dio ovoga Pravilnika.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 351-01/08-04/60
Urbroj: 531-08-01-08-2
Zagreb, 26. rujna 2008.

Ministrica
**Marina Matulović Dropulić, dipl. ing. arh.**, v. r.

**PRILOG I**

PODACI KOJE SADRŽI POJEDINA STRANICA OČEVIDNIKA UPORABNIH DOZVOLA KOJIMA SU
UTVRĐENI OBJEDINJENI UVJETI ZAŠTITE OKOLIŠA I RJEŠENJA O OBJEDINJENIM UVJETIMA
ZAŠTITE OKOLIŠA ZA POSTOJEĆA POSTROJENJA

**1. PODACI O TVRTKI**Redni broj stranice upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Naziv i sjedište tvrtke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Matični broj tvrtke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Naziv postrojenja i adresa lokacije postrojenja za koje je izdana
uporabna dozvola odnosno rješenje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Novo postrojenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Postojeće postrojenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Djelatnosti prema Prilogu I. Uredbe kojom se uređuje postupak utvr-
đivanja objedinjenih uvjeta zaštite okoliša: \_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 **2. PODACI O IZDANOJ UPORABNOJ DOZVOLI ODNOSNO
RJEŠENJU**Puni naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Klasa, urudžbeni broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum izdavanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum do kojega vrijedi uporabna dozvola u dijelu u kojem su utvr-
đeni objedinjeni uvjeti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum do kojeg vrijedi rješenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Oznaka djelatnosti\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 **3. PODACI O NAKNADNIM UPISIMA**Puni naziv uporabne dozvole odnosno rješenja: \_\_\_\_\_\_\_\_\_\_\_\_\_\_\_\_
Klasa, urudžbeni broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum izdavanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum do kojega vrijedi uporabna dozvola u dijelu u kojem su utvr-
đeni objedinjeni uvjeti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Datum do kojeg vrijedi rješenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Oznaka djelatnosti\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Bilješka o okolnosti prestanka obavljanja djelatnosti u postrojenju: \_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*podaci o djelatnostima nalaze se u popisu djelatnosti u Prilogu I. Uredbe

kojom
se uređuje postupak utvrđivanja objedinjenih uvjeta zaštite okoliša.

Pravilnik, NN 113/2008-3296
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)